أكبر امتحان واجهوه المتزوجين فحياتهوم كولها، هي الحجر الصحي ديال كورونا، هادشي وقع فالعديد من الدول، كانت اولهم الصين وبالخصوص مقاطعة شيان لي وقع فيها الحجر،حيث تزادت فيها نسبة الطلاق بشكل كبير، حقاش الطلاق فالصين كيحتاج اربعين دقيقة، على عكس الدول الاخرى اللي فيه جلسات وجلسات. موقع “ال اسبانيول”، قال نقلا عن الرابطة الاسبانية لمحامين الاسرة، أن الاستشارات فمجال الطلاق رتفاعات بزاف، وهادشي بسباب الحجر الصحي حقاش بنادم رجع 24\24 ساعة وهو مع مراتو، وطبيعي غاينوضو الصداعات والمشاكل. وزاد المصدر أن الامتياز اللي عند الصبليون على الصين، أن اجراءات الطلاق مغقدة شوية، ديكشي علاش كاينين بزاف من اللي كايبداو إجراءات الطلاق مكيكملوهاش ملي كيتهدنو. وقالت الرابطة، أنه فنفس الوقت جاتهوم طلبات كثيرة من الاباء والامهات اللي ماعندهومش حضانة اطفالهم وكيشوفوهوم مرة فالاسبوع، طالبين تتزاد ليهم المدة اللي ماشافوش ولادهوم فيها خلال الحجر الصحي. 
اسبانيا.. بسباب الحجر الصحي وكورونا تزاد الطلاق بجوج دالمرات ونص